**GEOGRAFIJA, 9. b razred, 7. teden** (4. 5. – 8. 5. 2020)

1. **šolska ura: ALPSKE IN PREDALPSKE POKRAJINE – primerjava, ponavljanje in utrjevanje ter preverjanje znanja**
* Še enkrat **preglejte vso snov** o **Alpskih** in **Predalpskih pokrajinah Slovenije** v **zvezku** in **učbeniku**.
* **Ponovite** **lego glavnih geografskih enot** Alpskih in Predalpskih pokrajin na **zemljevidu Slovenije** (gorovja, hribovja, prelazi, doline, reke, naselja …).
* **Primerjajte podobnosti in razlike** v **reliefu**, **kamninski sestavi**, **podnebju** in **rastlinstvu**, **poselitvi** ter najbolj razvitimi **gospodarskimi dejavnostmi** v posameznih geografskih enotah Alpskih in Predalpskih pokrajin (**Julijske Alpe**, **Kamniško-Savinjske Alpe**, **Karavanke**, **Zahodno predalpsko hribovje**, **Vzhodno predalpsko hribovje**, **Severovzhodno predalpsko hribovje**, **Ljubljanska kotlina**, **Celjska kotlina**). Svoje ugotovitve na **kratko zapišite v zvezek**. Primer zapisa lahko pogledate na naslednji strani. Pri povzetkih pišite le ključne besede, bodite kratki. **Fotografijo ali scan zapisa** mi **oddajte v Teamsovo učilnico Geografija 9. razred**. Pazite na rok oddaje. (Če se vam slučajno kje zatakne, pa pošljite po elektronski pošti.)
* Enkrat proti koncu tega tedna bomo v **Teams učilnici Geografija 9. razred** izvedli kratek **kviz o Alpskih in predalpskih pokrajinah**, ki ga morate **obvezno vsi rešiti**. Z njim bomo preverili, ali ste se kaj naučili ali ne. Ne pričakujem, da boste vsi vse rešili stoodstotno, rada bi samo videla, koliko vam je ostalo v glavah. Je pa kviz prav s tem namenom **časovno omejen**. Točna ura reševanja bo objavljena nekaj dni prej v spletni učilnici. (Če ga takrat slučajno kdo iz kakšnega pomembnega vzroka ne bo mogel reševati, mi bo to sporočil v Klepet ali na elektronski naslov.)
1. **šolska ura: OBSEG, RELIEF IN PODNEBJE DINARSKOKRAŠKIH POKRAJIN**
* **Lega:** V **učbeniku** na **str. 110** in na **ročnem zemljevidu Slovenije** si oglejte **obseg in lego** Dinarskokraških pokrajin. V **atlasu** pa poiščite **Dinarsko gorstvo** in ponovite, kaj je to **dinarska slemenitev**.
* **Površje:** S pomočjo zapisa v **učbeniku** na **str. 108-109** in **zemljevida** na **str. 110** spoznajte, da se v teh pokrajinah menjavata dva osnovna tipa površja: višje ležeče **dinarskokraške planote in hribovja** ter nižja **dinarskokraška podolja in ravniki**. Površje se spušča od zahoda proti vzhodu. Usvojite pojme **planota**, **podolje** in **ravnik**. Dobro si oglejte **fotografije v učbeniku**.
* **Podnebje:** V **učbeniku** na **str. 114** si preberite o podnebju v Dinarskokraških pokrajinah. Ponovite značilnosti **zmerno celinskega podnebja** in **gorskega podnebja**. Razmislite, zakaj so najvišje kraške planote na zahodu eden od **najbolj namočenih delov Slovenije**.
	+ Oglejte si oba **klimograma v učbeniku** na **str. 114**, ju **primerjajte** in ugotovite, kakšne so razlike v podnebju visokih (Babno polje) in nizkih (Metlika) dinarskokraških pokrajin.
	+ Spoznajte, kaj je to **žled**. Zakaj so ravno **Bloke zibelka smučanja**?
* **Rastlinstvo in živalstvo:** v Dinarskokraških pokrajinah so **največje sklenjene gozdne površine** v Sloveniji. Tu je življenjsko okolje **veliko divjadi**, **volka**, **risa**, **medveda** …
* **Zapišite snov v zvezek**. Zapis najdete na naslednji strani.
* **Preverite svoje znanje** s pomočjo spletnih vsebin:
	+ V **spletnem učbeniku** <https://eucbeniki.sio.si/geo9/2649/index.html> preberite snov o **podnebju, vodovju, rastlinstvu in živalstvu Dinarskokraških pokrajin**. Preglejte vse strani v zavihku **STRANI** (**194-203**) in **rešite vse naloge**. Naloge niso obvezne, so pa zelo dober način, da ponovite, kar ste se novega naučili.
1. šolska ura: primer, kako narediti primerjavo med pokrajinami. Lahko pa naredite po svoje.

**Kratka primerjava Alpskih in Predalpskih pokrajin Slovenije**

|  |  |  |  |  |  |  |
| --- | --- | --- | --- | --- | --- | --- |
|  | Reliefne značilnosti | Kamninska sestava | Podnebje, rastlinstvo | Poselitev | Gospodarske dejavnosti | Druge zanimivosti |
| Julijske Alpe |  |  |  |  |  |  |
| Kamniško-Savinjske Alpe |  |  |  |  |  |  |
| Karavanke |  |  |  |  |  |  |
| Zahodno predalpsko hribovje |  |  |  |  |  |  |
| Vzhodno predalpsko hribovje |  |  |  |  |  |  |
| Severovzhodno predalpsko hribovje |  |  |  |  |  |  |
| Ljubljanska kotlina |  |  |  |  |  |  |
| Celjska kotlina |  |  |  |  |  |  |

1. šolska ura: zapis v zvezek

**DINARSKOKRAŠKE POKRAJINE** (velik naslov)

**Obseg, relief in podnebje Dinarskokraških pokrajin**

**Lega:** večji del južne Slovenije, dinarska slemenitev (SZ-JV), del Dinarskega gorstva

**Površje:** dva osnovna tipa površja:

* + **dinarskokraške planote in hribovja**
	+ **dinarskokraška podolja in ravniki**

**Visoke dinarskokraške pokrajine** na zahodu in **nizke dinarskokraške pokrajine** na vzhodu

**Podnebje, rastlinstvo in živalstvo**

* prevladuje **zmerno celinsko podnebje**, na najvišjih delih pa **gorsko**
* na zahodu je veliko več padavin in večje temperaturne skrajnosti (temperaturni obrat)
* nagle vremenske spremembe na zahodu (npr. pojav **žleda**, veliko snega)
* v Dinarskokraških pokrajinah so **največje sklenjene gozdne površine** v Sloveniji
* veliko divjadi, volk, ris, medved